กัญญรัตน์ เรืองรุ่ง

กัญญรัตน์ เรืองรุ่ง (เกิด 5 พฤศจิกายน พ.ศ. 2543 ชื่อเล่น พิพลอย หรือ พลอย เป็นนักแสดงชาวไทย เธอเป็นที่รู้จักจากบทบาทในละครโทรทัศน์เรื่อง 55:15 Never Too Late (2564), ฝึกงานเทอมนี้ รักพี่ได้มั้ย (2567), คุณวาฬร้านชำ (2568) และน้องสาวหายนะ (2568)

 การศึกษา 
กัญญรัตน์สำเร็จการศึกษาระดับมัธยมศึกษาที่โรงเรียนสาธิตมหาวิทยาลัยราชภัฏวไลยอลงกรณ์ และระดับปริญญาตรีที่คณะศิลปกรรมศาสตร์ มหาวิทยาลัยกรุงเทพ สาขานิเทศศิลป์

 อาชีพ 
กัญญรัตน์เข้าสู่วงการบันเทิงหลังคว้าตำแหน่งรองอันดับ 2 มิสทีนไทยแลนด์ 2561 ต่อมาเธอได้เซ็นสัญญาเป็นนักแสดงกับจีเอ็มเอ็มทีวี และผลงานการแสดงครั้งแรกของเธอคือบทไลลาในละครโทรทัศน์เรื่องนักเรียนลับ บัญชีดำ เมื่อปี พ.ศ. 2562

ในปีถัดมา เธอได้ร่วมแสดงในละครโรแมนติกแฟนตาซีเรื่องเทวดาท่าจะรัก นอกจากนี้เธอยังรับบทเป็นโซดา นักเขียนนิยายแนวยาโออิซึ่งแสดงร่วมกับสุรีย์ญะเรศ ยะคะเรศในละครโทรทัศน์เรื่องจิ้นนายกลายเป็นฉัน (2563)

ในปี พ.ศ. 2564 หลังจากร่วมแสดงในนิทานพันดาวและอุ่นไอในใจเธอ เธอรับบทนำครั้งแรกในละครโทรทัศน์แนวไซไฟ การก้าวผ่านวัย เรื่อง 55:15 Never Too Late โดยเธอรับบทเป็น เจญ่า ในวัย 15 ปี ซึ่งครั้งหนึ่งเคยเป็นนักร้องที่ได้รับความนิยมมาก

ต่อมาเธอได้รับบทเป็นอิงค์ในเรื่องแอ๊บร้ายให้นายไม่รัก, เกี๊ยวในรักสลับโลก, ฮันนี่ในยอดรัก นักทวงคืนและน้ำทรายในคน มนตร์ เวท เธอยังได้รับบทนำเป็นเมย์ในเรื่องคนกลางแล้วไงอีกด้วย

ในปี พ.ศ. 2567 เธอได้รับบทเป็นหมิว น้องสาวต่างแม่ของพลอยแพง (ทิพนารี วีรวัฒโนดม) ในเรื่องหนังสือรุ่นพลอย เธอได้แสดงในละครโทรทัศน์เรื่องฝึกงานเทอมนี้ รักพี่ได้มั้ย ในบท บะหมี่ ที่ต้องเลือกระหว่าง เต้ (ทวินันท์ อนุกูลประเสริฐ) แฟนหนุ่มคนปัจจุบัน กับ จูดี้ (พลอยนิรา หิรัญทวีศิลป์) รุ่นพี่ในแผนกบัญชี นอกจากนี้เธอยังร่วมแสดงเป็น Brink ในเรื่องสายรหัสเทวดา (2567) และรับบทเป็นข้าวในเรื่องบริษัทลดรักเลิก (2568) อีกด้วย

จากนั้นเธอก็ได้กลับมารับบทเป็นหญิงรักหญิงอีกครั้งในละครโทรทัศน์เรื่องคุณวาฬร้านชำ (2568) โดยรับบทเป็น เนย เพื่อนสนิทของวาฬ (พรรษา วอสเบียน) ที่บังเอิญแอบชอบวาฬอยู่ นอกจากนี้เธอยังรับบทเป็น ฉัตรฟ้า น้องสาวคนเล็กของตระกูลบุปผาจินดา ในละครโทรทัศน์แนวลึกลับระทึกขวัญเรื่องน้องสาวหายนะ (2568)

 ผลงาน 
 ละครโทรทัศน์ 
 ปี เรื่อง รับบท ช่อง/เครือข่าย อ้างอิง 2562 Blacklist นักเรียนลับ บัญชีดำ ไลลา จีเอ็มเอ็ม 25  2563 เทวดาท่าจะรัก Angel Beside Man เพื่อนของหลิน (รับเชิญ)  The Shipper จิ้นนายกลายเป็นฉัน โซดา  2564 นิทานพันดาว A Tale of Thousand Stars ผู้หญิงในผับ (รับเชิญ)  อุ่นไอในใจเธอ Put Your Head on My Shoulder กวาง wetv  55:15 Never Too Late เจญ่า (อายุ 15) จีเอ็มเอ็ม 25  2565 Devil Sister แอ๊บร้ายให้นายไม่รัก อิน  Vice Verse รักสลับโลก เกี๊ยว  2566 Return Man ยอดรัก นักทวงคืน ฮันนี วิว  Enigma คน มนตร์ เวท กะรัตรัตน์ เกื้อเวชาชาญ (นํ้าทราย) จีเอ็มเอ็ม 25  Wednesday Club คนกลางแล้วไง เมย์  2567 หนังสือรุ่นพลอย Ploy's Yearbook หมิว  The Trainee ฝึกงานเทอมนี้ รักพี่ได้มั้ย บะหมี่  2568 น้องสาวหายนะ Hide & Sis ฉัตรฟ้า บุปผจินดา (ฉัตร) คุณวาฬร้านชำ Whale Store xoxo เนย MU-TE-LUV โปรดใช้วิจารณญาณในการรักเธอ ตอน แม่ไม้มวยรำ ลิปซิงก์ 2569 Ditto ระฟ้าหล่นสวรรค์ อัญญา

 อ้างอิง 

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:บุคคลจากมหาวิทยาลัยกรุงเทพ
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงสังกัดจีเอ็มเอ็มทีวี
หมวดหมู่:นักแสดงหญิงชาวไทยในศตวรรษที่ 21